**Урок літаратурнага чытання (2 клас)**

**Тэма:** Я.Бяганская. “Каму сказаць дзякуй? “

**Мэты:** выпрацоўваць навык чытання: правільнасць, бегласць, асэнсаванасць; садзейнічаць авалодванню сродкамі выразнага чытання; фарміраваць уменні працы з творам: называць галоўных персанажаў, даваць ім характарыстыку на аснове апісаных паводзін і ўчынкаў, вызначаць галоўную думку твора; узбагачаць лексічны запас вучняў; развіваць творчыя здольнасці; выхоўваць дружалюбныя адносіны да прыроды.

**Абсталяванне:** партрэт Я.Бяганскай, падручнік, карткі для рэфлексіі, два куфэрка .

**Ход урока**

1. **Арганізацыйны момант.**

Шум пакінем за дзвярамі

І пачнём урок мы з вамі.

Вы за парты дружна селі,

У падручнік паглядзелі.

* **У нас** зараз урок літаратурнага чытання?
* У нас **зараз** урок літаратурнага чытання?
* У нас зараз **урок** літаратурнага чытання?
* У нас зараз урок літаратурнага **чытання**?
* Як вы думаеце, чым будзем займацца на гэтым уроку?
1. **Гукавая размінка.**

1.Практыкаванне “Сценка на сценку”

Дзяўчынкі “ай” з радасным настроем – хлопчыкі “ай”- з сумам;

дзяўчынкі “ой” сумна – хлопчыкі “ой”- з радасным настроем;

дзяўчынкі і хлопчыкі з радасным настроем – “ух”.

2. Работа над прыказкай.

*Якая справа, такая і слава.*

* Прачытайце моўчкі.
* Прачытайце ўслых. Як разумееце сэнс гэтай прыказкі?
* Гэта прыказка і будзе дэвізам нашага ўрока.
1. **Праверка дамашняга задання.**
* Праверым, ці былі вы ўважлівымі дома падчас падрыхтоўкі да ўрока, як запомнілі новыя словы, як уважліва чыталі верш.
* Давайце прачытаем верш.
* Пра што аўтар піша:
* Як люстэрка, гладкі …(лёд).
* Бялюткі, чысты, іскрысты …(снег).
* Дзіця, якое не можа ўседзець на месцы (Непаседа.)
* Якія радкі паўтараюцца? Чаму?
1. **Знаёмства з тэмай і мэтай урока.**
* Сёння мы працягнем знаёмства з творчасцю Я.Бяганскай. А якія творы гэтай пісьменніцы мы чыталі? Давайце ўспомнім інформацыю пра яе.

(Кароткія звесткі з біяграфіі Я.Бяганскай.)

1. **Работа па тэме.**
2. Уступная гутарка.
* Прачытайце тэму нашага ўрока. Каму можна сказаць дзякуй? - Ці падабаецца вам, калі вам гавораць словы падзякі?
1. Слоўнікавая работа.

гладыш бабуля дзякуй падзяка

студня бабульчын дзякаваць частаваць

 3.Чытанне твора настаўнікам.

-А зараз надышоў час пазнаёміцца з творам аўтара.

 4.Праверка першаснага ўспрымання твора.

- Ці спадабаўся вам твор?Якія незразумелыя словы сустрэліся ў тэксце?

-Да якога жанру можна аднесці тэкст? Чым адрозніваецца літаратурная казка ад народнай?

**Фізкультхвілінка**

5. Самастойнае чытанне казкі вучнямі.

6.Чытанне казкі ўслых.

7. Аналіз твора.

8.Работа ў групах.

- Падзяліце тэкст на часткі згодна з прапанаваным планам.

9. Праверка выканання задання.

10.Інсцэнірванне казкі.

1. **Абагульняючая гутарка.**

-Чым займаліся на ўроку? Што было цікавым?

1. **Дамашняе заданне:** с.102-105, чытаць , пераказваць.
2. **Рэфлексія**.
* Перад вамі два куфэрка . Ацаніце, калі ласка , сваю дзейнасць на ўроку.

( Запісы: “ Прыгожая птушка спевам, а чалавек уменнем ”, “Лічыў (ла) варон”.)